title: A Bizottság 94/39/EK irányelve (1994. július 25.) a különleges táplálkozási célokra szánt takarmányok tervezett alkalmazási listájának létrehozásáról

text:
Fontos jogi nyilatkozat

|

31994L0039

Hivatalos Lap L 207 , 10/08/1994 o. 0020 - 0029 finn különkiadás fejezet 3 kötet 60 o. 0132  svéd különkiadás fejezet 3 kötet 60 o. 0132

		A Bizottság 94/39/EK irányelve(1994. július 25.)a különleges táplálkozási célokra szánt takarmányok tervezett alkalmazási listájának létrehozásárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a különleges táplálkozási célokra szánt takarmányokról szóló, 1993. szeptember 13-i 93/74/EGK tanácsi irányelvre [1] és különösen annak 6. cikke (a) pontjára,mivel a 93/74/EGK tanácsi irányelv előírja a különleges táplálkozási célokra szánt takarmányok tervezett alkalmazási listájának elkészítését; mivel e listának a pontos felhasználást, vagyis a különleges táplálkozási célt, az alapvető táplálkozási jellemzőket, a címkén feltüntetendő jellemzőket és adott esetben az egyéb különleges címkézési követelményeket kell megadnia;mivel bizonyos táplálkozási célokat jelenleg nem lehet felvenni a célzott alkalmazások listájába tekintettel arra, hogy nem állnak rendelkezésre közösségi módszerek a kedvtelésből tartott állatok takarmányai energiaértékének ellenőrzésére és a takarmányok élelmirost-tartalmának meghatározására; mivel e listát ki kell egészíteni, amint ezeket a módszereket elfogadják;mivel az elkészített listát a tudományos és műszaki ismeretek fejlődésének megfelelően adott esetben módosítani lehet;mivel az ezen irányelvben előírt intézkedések összhangban vannak a Takarmányok Állandó Bizottságának véleményével,ELFOGADTA EZT AZ IRÁNYELVET:1. cikkA tagállamok előírják, hogy a 93/74/EGK tanácsi irányelv értelmében különleges táplálkozási célokra szánt takarmányok csak akkor hozhatók forgalomba, ha célzott alkalmazásuk ezen irányelv mellékletének B. részében szerepel, és ha megfelelnek a melléklet e részében előírt egyéb rendelkezéseknek.Emellett a tagállamok gondoskodnak arról, hogy a melléklet "Általános rendelkezések" A. részében megadott rendelkezéseknek megfeleljenek.2. cikkA tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1995. június 30-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.3. cikkEz az irányelv az Európai Közösségek Hivatalos Lapjában való kihirdetését követő huszadik napon lép hatályba.Kelt Brüsszelben, 1994. július 25-én.a Bizottság részérőlRené Steichena Bizottság tagja[1] HL L 237., 1993.9.22., 23. o.--------------------------------------------------MELLÉKLETA. RÉSZÁltalános rendelkezések1. Ahol ugyanarra a táplálkozási célra a B. rész 2. oszlopában táplálkozási jellemzők egynél több csoportja van megjelölve "és/vagy" kifejezéssel, az előállítónak választási lehetősége van valamelyik vagy mindkét lényegi tulajdonságokkal rendelkező csoport alkalmazására az 1. oszlopban meghatározott táplálkozási cél elérése érdekében. Az egyes választási lehetőségeknek megfelelő címkén feltüntetendő jellemzők a 4. oszlopban szerepelnek.2. Ahol a B. rész 2. vagy 4. oszlopában adalékanyag-csoportokat említenek, a felhasznált adalékanyagoknak a megadott lényegi tulajdonságnak megfelelően a 70/524/EGK [1] tanácsi irányelvnek megfelelően engedélyezettnek kell lenniük.3. Ahol a B. rész 4. oszlopa előírja az analitikai alkotóelemek vagy az összetevők forrásának illetve forrásainak, megadását, az előállítónak pontos leírást (pl.: az összetevő(k) egyedi nevét, az állatfajt vagy az állat részét) kell adnia, amely lehetővé teszi annak értékelését, hogy a takarmányok a vonatkozó alapvető táplálkozási jellemzőknek megfelelnek-e.4. Ahol a B. rész 4. oszlopa adalékanyagként is engedélyezett anyag feltüntetését írja elő, és a 4. oszlopban az "összes" kifejezés van feltüntetve, akkor a feltüntetett tartalomnak értelemszerűen vagy a természetes, a hozzáadott anyag nélküli tartalomra kell vonatkoznia, vagy pedig a 70/524/EGK irányelvtől eltérően az anyagban természetesen jelenlévő és az adalékanyagként hozzáadott anyag összes mennyiségére.5. A 4. oszlopban a "ha hozzáadott" kifejezés feltüntetése szükséges, ha az összetevőt vagy adalékanyagot specifikusan a különleges táplálkozási cél elérése érdekében keverték bele vagy emelték meg a szintjét.6. Az analitikai összetevők és adalékanyagok B. rész 4. oszlopával összhangban megadandó leírásának kvantitatívnak kell lennie.7. A B. rész 5. oszlopában megadott ajánlott alkalmazási időszak olyan tartamot jelöl, amelyen belül a táplálkozási cél általában elérhető. Az előállítók a megadott határokon belül pontosabban is megjelölhetik az alkalmazási időszakot.8. Ha egy takarmányt egynél több különleges táplálkozási célra szánnak, akkor a B. rész megfelelő címszavainak kell megfelelnie.9. A különleges táplálkozási célra szánt kiegészítő takarmányok esetében a napi adag egyensúlyára nézve iránymutatást kell adni a címkén feltüntetett használati utasításban.B. RÉSZTervezett alkalmazások listájaKülönleges táplálkozási cél | Alapvető táplálkozási jellemzők | Állatfajok vagy-kategóriák | Címkén feltüntetendő jellemzők | Ajánlott alkalmazási időszak | Egyéb rendelkezések |1 | 2 | 3 | 4 | 5 | 6 |Vesefunkció segítése krónikus veseelégtelenség esetén | Alacsony foszfortartalom, korlátozott mennyiségű, de jó minőségű fehérje | Kutya és macska | Fehérjeforrás(ok)KalciumFoszforKáliumNátriumEsszenciális zsírsavtartalom (ha hozzáadott) | Kezdetben max. 6 hónapig | A csomagoláson, tartályon vagy címkén feltüntetendő: "Állatorvos véleményének kikérése javasolt az alkalmazás előtt vagy az alkalmazási idő meghosszabbítása előtt" A használati utasításban feltüntetendő:"Víz mindig álljon rendelkezésre" |Struvitkövek feloldása | –Vizeletsavasító tulajdonságok, alacsony magnéziumtartalom, korlátozott mennyiségű, de jó minőségű fehérje | Kutya | Fehérjeforrás(ok)KalciumFoszforNátriumMagnéziumKáliumKloridokKénVizeletsavasító anyagok | 5–12 hét | A használati utasításban feltüntetendő: "Víz mindig álljon rendelkezésre" A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt" |–Vizeletsavasító tulajdonságok és alacsony magnéziumtartalom | Macska | KalciumFoszforNátriumMagnéziumKáliumKloridokKénÖsszes taurinVizeletsavasító anyagok |Struvitkövek kiújulásának csökkentése | Vizeletsavasító tulajdonságok, alacsony magnéziumtartalom | Kutya és macska | KalciumFoszforNátriumMagnéziumKáliumKloridokKénVizeletsavasító anyagok | Max. 6 hónapig | A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Urátkő képződés csökkentése | Alacsony purintartalom, kevés, de jó minőségű fehérje | Kutya és macska | Fehérjeforrás(ok) | Max. 6 hónap, de a húgysav anyagcsere irreverzibilis (helyre nem állítható) zavara esetén a teljes élettartam folyamán adagolható | A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Oxalátkő-képződés csökkentése | Alacsony kalciumtartalom, alacsony D-vitamin-tartalom, vizeletlúgosító tulajdonságok | Kutya és macska | FoszforKalciumNátriumMagnéziumKáliumKloridokKénösszes D-vitaminHidroxiprolinVizeletlúgosító anyagok | Max. 6 hónap | A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Cisztinkőképződés csökkentése | Alacsony fehérjetartalom, közepes kéntartalmú aminosav-tartalom, vizeletlúgosító tulajdonságok | Kutya és macska | Összes kéntartalmú aminosavNátriumKáliumKloridokKénVizeletlúgosító anyagok | Kezdetben max. 1 év | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Valamely összetevővel vagy táplálóanyaggal szembeni érzékenység csökkentésére | Válogatott fehérjeforrás(ok) és/vagy | Kutya, macska | Fehérjeforrás(ok)Esszenciális zsírsavtartalom (ha hozzáadott) | 3–8 hét, ha az érzékenység jelei megszűnnek, korlátozás nélküli ideig alkalmazható | – |válogatott szénhidrátforrás(ok) | Szénhidrátforrás(ok)Esszenciális zsírsavtartalom (ha hozzáadott) | |Akut bélrendszeri felszívódási (abszorpciós) rendellenességek csökkentése | Megnövelt elektrolit-tartalom, és könnyen emészthető összetevők | Kutya, macska | Könnyen emészthető összetevők, ha szükséges, előkezelésük feltüntetésévelNátriumKáliumNyákképző anyagok forrása(i) (ha hozzáadott) | 1–2 hét | A csomagoláson, tartályon vagy címkén feltüntetendő: "Akut hasmenés vagy abból való lábadozás idején.""Alkalmazás előtt állatorvos véleményének kikérése javasolt." |Rossz emésztés kiegyenlítése | Könnyen emészthető összetevők és alacsony zsírtartalom | Kutya, macska | Könnyen emészthető összetevők, ha szükséges, előkezelésük feltüntetésével | 3–12 hét, de krónikus hasnyálmirigy-elégtelenség esetén az egész élettartam folyamán alkalmazható | A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Szívműködés segítése krónikus szívelégtelenség esetén | Alacsony nátriumtartalom, megnövelt K/Na-arány | Kutya, macska | NátriumKáliumMagnézium | Kezdetben max. 6 hónap | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Glükózellátás szabályozása (Diabetes mellitius) | Glükózt gyorsan leadó szénhidrátok alacsony szintje | Kutya, macska | Szénhidrátforrás(ok)Szénhidrátok előkezelése, ha szükségesKeményítőÖsszes cukorFruktóz (ha hozzáadott)Esszenciális zsírsavtartalom (ha hozzáadott)Rövid és közepes szénláncú zsírsav -forrás(ok) (ha hozzáadott) | Kezdetben max. 6 hónap | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Májműködés segítése krónikus májelégtelenség esetén | Jó minőségű fehérje, közepes fehérjetartalom, alacsony zsírtartalom, magas esszenciális zsírsav-tartalom és magas könnyen emészthető szénhidrát-tartalom | Kutya | Fehérjeforrás(ok)Esszenciális zsírsav- tartalomKönnyen emészthető szénhidrátok, ha szükséges, előkezelésük megjelölésévelNátriumÖsszes réz | Kezdetben max. 6 hónap | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Jó minőségű fehérje, közepes fehérje- és zsírtartalom és magas esszenciális zsírsav- tartalom | Macska | Fehérjeforrás(ok)Esszenciális zsírsav- tartalomNátriumÖsszes réz |Lipid- anyagcsere szabályozása hiperlipidémia esetén | Alacsony zsírtartalom, magas esszenciális zsírsav- tartalom | Kutya, macska | Esszenciális zsírsav- tartalom3 szénatom számú zsírsav- tartalom (ha hozzáadott) | Kezdetben max. 6 hónap | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Réztartalom csökkentése a májban | Alacsony réztartalom | Kutya | Összes réz | Max. 2 hónap | A csomagoláson, tartályon vagy címkén feltüntetendő: "Alkalmazás előtt vagy az alkalmazási időszak meghosszabbítása előtt állatorvos véleményének kikérése javasolt." |Bőrfunkció erősítése dermatózis és erős szőrhullás esetén | Magas esszenciális zsírsavtartalom | Kutya, macska | Esszenciális zsírsav- tartalom | Max. 2. hónap | A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Ellési bénulás kockázatának csökkentése | Alacsony kalciumtartalom és/vagy | Tejelő tehén | KalciumFoszforMagnézium | 1–4 hét ellés előtt | A használati utasításban fel tüntetendő: "Adagolását ellés után be kell szüntetni." |Alacsony kation/anion- arány | KalciumFoszforNátriumKáliumKloridokKén |Ketózis kockázatának csökkentése | Glükogén energiaforrásként működő összetevők | Tejelő tehén és anyajuh | Glükogén energiaforráskéntműködő összetevőkPropán 1,2-diol (ha glükóz prekurzorként hozzáadott)Glicerin (ha glükóz prekurzorként hozzáadott) | 3–6 hétig ellés után A bárány születését megelőző utolsó 6 héten és az azt követő első három héten | |Tetánia kockázatának csökkentése (hypomagnesaemia) | Magas magnéziumtartalom, könnyen hozzáférhető szénhidrátok, közepes fehérjetartalom és alacsony káliumtartalom | Kérődzők | KeményítőÖsszes cukorMagnéziumNátriumKálium | 3–10 hétig a gyors fűnövekedési szakaszok alatt | A használati utasításban útmutatást kell adni a rost és könnyen hozzáférhető energiaforrások napi adagjának arányára vonatkozóan. Juhtakarmányok esetében a csomagoláson, tartályon vagy címkén feltüntetendő: "Speciálisan tejelő anyajuhok számára." |Acidózis kockázatának csökkentése | Könnyen fermentálható szénhidrátok alacsony szintje és magas pufferkapacitás | Kérődzők | KeményítőÖsszes cukor | Max. 2 hónap | A használati utasításban útmutatást kell adni a rost és a könnyen hozzáférhető energiaforrások napi adagjának arányára. Tejelő tehenek takarmánya esetében a csomagoláson, tartályon vagy címkén feltüntetendő: "Speciálisan nagy tejhozamú tehenek számára." Hizlalásra tartott kérődzők takarmánya esetén a csomagoláson, tartályon vagy címkén feltüntetendő: "Speciálisan intenzíven takarmányozott … számára" |Víz- és elektrolit-egyensúly stabilizálása | Főként elektrolitok és könnyen felszívódó (abszorbeálható) szénhidrátok | Borjú,malac,bárány,gida,csikó | Szénhidrátforrás(ok)NátriumKáliumKloridok | 1–7 nap (1–3 nap, ha kizárólag ezt etetik) | A csomagoláson, tartályon vagy címkén feltüntetendő: "Emésztési zavarok (hasmenés) veszélye esetén, azok tartama alatt vagy azokból való lábadozáskor."Alkalmazás előtt állatorvos véleményének kikérése javasolt. |Húgykőképződés kockázatának csökkentése | Alacsony foszfortartalom és magnéziumtartalom, vizeletsavasító tulajdonságok | Kérődzők | KalciumFoszforNátriumMagnéziumKáliumKloridokKénVizeletsavasító anyagok | Max. 6 hét | A csomagoláson, tartályon vagy címkén feltüntetendő: "Speciálisan intenzíven táplált fiatal állatok számára." A használati utasításban feltüntetendő: "Víz mindenkor álljon rendelkezésre." |Stressz reakciók csökkentése | Magas magnéziumtartalomés/vagy | Sertés | Magnézium | 1–7 nap | Útmutatást kell adni az olyan helyzetekről, amikor e takarmány etetése szükséges. |Könnyen emészthető összetevők | Könnyen emészthető összetevők, ha szükséges, előkezelésük megjelölésével3 szénatom számú zsírsav-tartalom (ha hozzáadott) |Élettani (fiziológiai) emésztés stabilizálása | Alacsony pufferkapacitás és könnyen emészthető összetevők | Malac | Könnyen emészthető összetevők, ha szükséges, előkezelésük megjelölésévelPufferkapacitásÖsszehúzó hatású (adstringens) anyagok forrása(i) (ha hozzáadott)Nyákképző anyagok forrása(i) (ha hozzáadott) | 2–4 hét | A csomagoláson, tartályon vagy címkén feltüntetendő: "Emésztési zavarok veszélye esetén, azok tartama alatt vagy azokból való lábadozáskor." |Könnyen emészthető összetevők | Sertés | Könnyen emészthető összetevők, ha szükséges, előkezelésük megjelölésévelÖsszehúzó hatású (adstringens) anyagok forrása(i) (ha hozzáadott)Nyákképző anyagok forrása(i) (ha hozzáadott) |Szorulás kockázatának csökkentése | Bélcsatornán való áthaladást serkentő anyagok | Koca | Bélcsatornán való áthaladást serkentő anyagok | 10–14 napig ellés előtt és 10–14 napig ellés után | – |A zsírmáj szindróma kockázatának csökkentése | Alacsony energiatartalom és sok többszörösen telítetlen zsírsavat tartalmazó zsírokból származó metabolizálható energia | Tojótyúk | Energia érték (az EGK módszerrel számítva)Zsírokból származó metabolizálható energia százalékos arányaTöbbszörösen telítetlen zsírsav- tartalom | Max. 12 hét | – |Rossz felszívódás (malabszorpció) kiegyenlítése | Alacsony telített zsírsav- tartalom és magas zsírban oldódó vitamin-tartalom | Baromfi, liba és galamb kivételével | Telített zsírsavak százalékos aránya az összes zsírsavak vonatkozásábanÖsszes A-vitaminÖsszes D-vitaminÖsszes E-vitaminÖsszes K-vitamin | Kelés után az első 2 hétben | – |A vékonybél krónikus emésztési rendellenességeinek kiegyenlítése | Könnyen emészthető szénhidrátok, fehérjék és zsírok | Ló | Könnyen emészthető összetevők, szénhidrátok, fehérjék és zsírok forrásai, ha szükséges, előkezelésük feltüntetésével | Max. 3 hónap | Útmutatást kell adni az olyan esetekre, amikor e takarmány etetése szükséges. A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |A vastagbél emésztési rendellenességei kockázatának csökkentése | Magas rosttartalom, de könnyen emészthető összetevők | Ló | Könnyen emészthető összetevők, ha szükséges, előkezelésük feltüntetésével | 1–2 hét | Útmutatást kell adni az olyan esetekre, amikor e takarmány etetése szükséges. A csomagoláson, tartályon vagy címkén feltüntetendő: "Alkalmazás előtt állatorvos véleményének kikérése javasolt." |Stressz reakciók csökkentése | Könnyen emészthető összetevők és magas magnéziumtartalom | Ló | MagnéziumKönnyen emészthető összetevők, ha szükséges, előkezelésük feltüntetésével | 2–4 hét | Útmutatást kell adni az olyan esetekre, amikor az ilyen jellegű takarmány etetése szükséges. |Erős verejtékezés következtében fellépő elektrolitveszteség kiegyenlítése | Főként elektrolitok és könnyen felszívódó (abszorbeálódó) szénhidrátok | Ló | NátriumKáliumKloridokGlükóz | 1–2 nap | A használati utasításban feltüntetendő: "Víz mindenkor álljon rendelkezésre." |[1] HL L 270., 1970.12.14., 1. o.--------------------------------------------------


title: A Bizottság 2012/9/EU irányelve ( 2012. március 7. ) a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló 2001/37/EK európai parlamenti és tanácsi irányelv I. mellékletének módosításáról  EGT-vonatkozású szöveg

text:
               8.3.2012

               HU

               Az Európai Unió Hivatalos Lapja

               L 69/15

         A BIZOTTSÁG 2012/9/EU IRÁNYELVE
   (2012. március 7.)
   a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló 2001/37/EK európai parlamenti és tanácsi irányelv I. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló, 2001. június 5-i 2001/37/EK európai parlamenti és tanácsi irányelvre (1) és különösen annak 9. cikke (2) bekezdésére,
   mivel:

               (1)

               A 2001/37/EK irányelv 5. cikke (2) bekezdésének b) pontja úgy rendelkezik, hogy a dohánytermékek minden egységcsomagján, kivéve a szájon át fogyasztott dohányt és egyéb füstmentes dohánytermékeket, valamint minden külső csomagoláson, kivéve a kiegészítő átlátszó csomagolást, fel kell tüntetni egy, az említett irányelv I. mellékletében található listán szereplő kiegészítő figyelmeztetést.

               (2)

               Ezeket a kiegészítő figyelmeztetéseket 2003 szeptembere óta valamennyi fogyasztási dohány csomagolásán, 2004 szeptembere óta pedig az egyéb dohánytermékek csomagolásán is kötelezően fel kell tüntetni.

               (3)

               Bizonyítékok azt mutatják, hogy a 2001/37/EK irányelv I. mellékletében szereplő jelenlegi kiegészítő figyelmeztetések időközben már nem mutatkoznak elég hatásosnak, mivel a bennük rejlő üzenetek újszerűsége megkopott.

               (4)

               Ezenkívül a 2001/37/EK irányelv elfogadása óta új tudományos bizonyítékok merültek fel a dohányfogyasztás egészségre gyakorolt hatását és a dohánytermékek hatékony címkézését szabályozó alapelveket illetően. Bizonyítékok állnak rendelkezésre különösen arra vonatkozóan, hogy a dohányzás száj-, garat- és gégerákot, látási zavarokat, valamint fog- és fogínybetegségeket okoz. Továbbá az is bizonyított, hogy a szülők dohányzása jelentős kockázati tényezőt jelent a gyermekeknél a dohányzás elkezdése szempontjából.

               (5)

               A 2001/37/EK irányelv 9. cikkének (2) bekezdése szerint a Bizottság a tudományos és technikai haladáshoz igazodva pontosítja az I. mellékletben szereplő egészségügyi figyelmeztetéseket. Továbbá a WHO Dohányzás-ellenőrzési Keretegyezménye részes feleinek harmadik konferenciáján, 2008 novemberében elfogadott „A dohánytermékek csomagolására és címkézésre vonatkozó iránymutatások” (2) azt ajánlják, hogy a dohánytermékek csomagolására és címkézésére vonatkozó jogi intézkedéseket rendszeres időközönként vizsgálják felül és tegyék naprakésszé, ha újabb bizonyítékok merülnek fel, vagy ha az egészségre vonatkozó figyelmeztetések és üzenetek hatásukat elvesztik.

               (6)

               Ezért felül kell vizsgálni a 2001/37/EK irányelv I. mellékletében szereplő jelenlegi kiegészítő figyelmeztetéseket annak érdekében, hogy hatásuk fenntartható, illetve fokozható legyen, valamint hogy figyelembe vegyék az új tudományos fejleményeket.

               (7)

               E felülvizsgálatnak a dohánytermékek csomagolására, a dohányfogyasztás egészségre gyakorolt hatására és a figyelmeztetések hatásának valamennyi tagállamban elvégzett vizsgálatára vonatkozó meglévő ismereteken kell alapulnia.

               (8)

               Az ebben az irányelvben előírt intézkedések összhangban vannak a 2001/37/EK irányelv 10. cikke (1) bekezdésének alapján létrehozott Dohánytermék-szabályozási Bizottság véleményével, és sem az Európai Parlament, sem a Tanács nem ellenezte őket,

         ELFOGADTA EZT AZ IRÁNYELVET:
   1. cikk
   A 2001/37/EK irányelv I. melléklete helyébe az ezen irányelv mellékletében található szöveg lép.
   2. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2014. március 28-ig megfeleljenek. E rendelkezések szövegét haladéktalanul közlik a Bizottsággal.
   Amikor a tagállamok elfogadják az említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
   3. cikk
   A tagállamok dönthetnek arról, hogy 2016. március 28-ig engedélyezik az ezen irányelv rendelkezéseinek meg nem felelő termékek további forgalmazását.
   4. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   5. cikk
   Ennek az irányelvnek a tagállamok a címzettjei.

      Kelt Brüsszelben, 2012. március 7-én.

            a Bizottság részéről

            az elnök

         José Manuel BARROSO

      (1)  HL L 194., 2001.7.18., 26. o.

      (2)  FCTC/COP3(10) A WHO Dohányzás-ellenőrzési Keretegyezménye 11. cikkének végrehajtására vonatkozó iránymutatások (Dohánytermékek csomagolása és címkézése).
   MELLÉKLET

         „I. MELLÉKLET

            A kiegészítő egészségügyi figyelmeztető feliratok listája

         (az 5. cikk (2) bekezdésének b) pontjában említettek szerint)

                     1.

                     A tüdőrákot tízből kilenc esetben a dohányzás okozza.

                     2.

                     A dohányzás száj-, garat- és gégerákot okoz.

                     3.

                     A dohányzás roncsolja tüdejét.

                     4.

                     A dohányzás szívinfarktust okoz.

                     5.

                     A dohányzás agyvérzést és fogyatékosságot okoz.

                     6.

                     A dohányzás következtében elzáródnak az artériák.

                     7.

                     A dohányzás növeli a vakság kockázatát.

                     8.

                     A dohányzás roncsolja a fogakat és a fogínyt.

                     9.

                     A dohányzás megölheti születendő gyermekét.

                     10.

                     A dohányzással árt gyermekeinek, családjának és barátainak.

                     11.

                     A dohányosok gyermekei körében nagyobb a dohányzás valószínűsége.

                     12.

                     Szokjon le, hogy tovább élhessen szerettei körében! (1)

                     13.

                     A dohányzás csökkenti a termékenységet.

                     14.

                     A dohányzás növeli az impotencia kockázatát.

      (1)  Kiegészítendő a dohányzásról való leszokást segítő segélyvonalak/szolgálatok telefonszámával/internetes címével (amennyiben léteznek ilyenek).”